section_heading: Povijest
paragraph_text: Slaveni se naseljavaju u ovom području u 6 .stoljeću.<br> Staroslavenski grobovi koje se našlo na području Starog Slankamena su datirani u 6. i 7. stoljeće.<br> U srednjem vijeku, Slankamen je bio utvrđeni grad, i 1072. ga se spominje kao Castrum Zalankemen. <br> U Slankamenu se 1325. godine spominje javna bolnica u pismu pape Ivana XXII. kaločkom nadbiskupu.<br> Od 1451., u vlasništvu je Hunyadia, a od 1498. Ivaniša Korvina. 1691. je u bitci kod Slankamena, poginuo jedan od posljednjih Zrinskih, Adam Zrinski, sin Nikole Zrinskog.